РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л №9/ 04.09.2022г.

ИЗБОРИ ЗА НАРОДНО СЪБРАНИЕ

На 04 септември 2022 г. от 18:00 часа се проведе извънредно заседание на Районната избирателна комисия Благоевград, при следния

Д н е в е н р е д:

Проект на решения относно:

1. Заличаване на регистрацията на кандидат от листата на НАРОДНА ПАРТИЯ ИСТИНАТА И САМО ИСТИНАТА

ПРИСЪСТВАХА:

Василка Христова, Антоанета Богданова, Галена Манова – Узунова, Милена Велкова, Даниела Стойкова, Елеонора Атанасова, Александър Мановски, Елизабета Дерменджиева, Елена Панчева, Георги Марчев, Мустафа Сирачки.

ОТСЪСТВАХА: Божидар Ненов, Симона Божкова, Галена Манова – Узунова, Антоанета Кръстева, Чавдар Цонев, Тина Кълбова, Десислава Грозданова.

Заседанието бе открито в 18:00 ч. и председателствано от Василка Христова – Председател на комисията.

Василка Христова:

Скъпи колеги, откривам заседанието на Районната избирателна комисия – Благоевград.

Запознати сте с проекта за дневен ред:

Заседанието ще се проведе само с една точка. Заличаване на регистрацията на кандидат от листата на НАРОДНА ПАРТИЯ ИСТИНАТА И САМО ИСТИНАТА

Колеги, който е съгласен с предложения дневен ред, моля да гласува.

Гласували 10 членове, от които» ЗА» 10, » ПРОТИВ» няма.

Дневният ред е приет.

По точка 1 от дневния ред

Василка Христова: Колеги, по точка 1 от дневния ред давам думата на г-жа Антоанета Богданова.

Антония Богданова: Колеги, получи се вчера на обяд в РИК 01 – Благоевград, писмо от Централна избирателна комисия, с което ни уведомяват, че един от регистрираните кандидати за народни представители в нашия изборен район, а именно Иван Недялкович Хаджиев, регистриран в кандидатскaта листa на партия „НАРОДНА ПАРТИЯ ИСТИНАТА И САМО ИСТИНАТА“, притежава и друго гражданство освен българско. Това обстоятелство, по отношение на този кандидат, е в нарушение на Конституцията на Република България и са ни дадени указания да го заличим. В тази връзка предлагам следния проект за решение с №73-НС/04.09.2022 г.

**РЕШЕНИЕ   
 № 73-НС  
Благоевград, 04.09.2022**

ОТНОСНО: Заличаване на регистрацията на кандидата за народен представител Иван Недялкович Хаджиев от кандидатската листа на партия „НАРОДНА ПАРТИЯ ИСТИНАТА И САМО ИСТИНАТА“

С наше Решение № 37-НС/ 23.08.2022 г. е регистрирана кандидатскaта листa на партия „НАРОДНА ПАРТИЯ ИСТИНАТА И САМО ИСТИНАТА“за  участие в изборите за народни представители на 02 октомври 2022 г. в изборен район 01-Благоевградски

        С вх. наш № 171/03.09.2022 г. (изх. № НС-15-94/03.09.2022 г.) е постъпило писмо от Централна избирателна комисия, с искане да бъде заличен Иван Недялкович Хаджиев от кандидатската листа на партия „НАРОДНА ПАРТИЯ ИСТИНАТА И САМО ИСТИНАТА“, регистриран под № 1 в листата за народни представители.

        Прави се искане от страна на Централна избирателна комисия за промяна в регистрираната кандидатска листа, като се сочат аргументи в посока на това, че Иван Недялкович Хаджиев - кандидат народен представител на партията не отговаря на изискванията на т.1 от Решение № 1229-НС от 11.08.2022 г. на ЦИК, същото видно от постъпилата в ЦИК справка от ГД „ГРАО” в МРРБ, представляващо: притежава и друго гражданство освен българско.

        На основание чл.72, ал.1, т.1, във връзка с чл. 244, във връзка с чл. 159, ал. 2 от Изборния кодекс, Решение № 1229-НС от 11.08.2022 г. и Решение № 1230-НС от 11.08.2022 г. на Централна избиратена комисия, Районна избирателна комисия - Благоевград:

**РЕШИ:**

  ЗАЛИЧАВА регистрацията на Иван Недялкович Хаджиев, ЕГН: \*\*\*\*\*\*\*\*\*\* като кандидат за народен представител от кандидатската листа на партия „НАРОДНА ПАРТИЯ ИСТИНАТА И САМО ИСТИНАТА“, регистриран под № 1 в същата.

Анулира издаденото удостоверение.

Решението бе взето единодушно в 16,51 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

При проведеното гласуване „ЗА“ гласуват 10 члена на РИК 01.

„ПРОТИВ“ няма.

Василка Христова: Имаме решение 73-НС/04.09.2022 г.

Василка Христова: Колеги, изчерпахме дневния ред. Закривам заседанието на РИК.

**Председател : Заместник-председател :**

Василка Христова Антоанета Богданова

**===================================================================**